CELEX: 62012TN0325
Language: mt
Date: 2012-07-23 00:00:00
Title: Kawża T-325/12: Rikors ippreżentat fit- 23 ta’ Lulju 2012 — Il-Pajjiżi l-Baxxi vs Il-Kummissjoni

8.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 273/21
            
         Rikors ippreżentat fit-23 ta’ Lulju 2012 — Il-Pajjiżi l-Baxxi vs Il-Kummissjoni
   (Kawża T-325/12)
   2012/C 273/36
   Lingwa tal-kawża: l-Olandiż
   
      Partijiet
   
   
      Rikorrent: Ir-Renju tal-Pajjiżi l-Baxxi (rappreżentanti: C. Wissels, J. Langer u M. de Ree, aġenti)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-Deċiżjoni SG-Greffe (2012) D/3150 li l-Kummissjoni tat fil-11 ta’ Mejju 2012 fil-Każ SA.28855 (N 373/2009) (ex C 10/2009 U N 528/2009 — Il-Pajjiżi l-Baxxi vs ING — Għajnuna għar-ristrutturazzjoni)
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               (1)
            
            
               Ksur tad-drittijiet ta’ difiża u tal-prinċipju ta’ premura:
               Ir-rikorrenti ssostni li l-Kummissjoni ma setgħetx tadotta d-deċiżjoni kkontestata mingħajr ma tagħti lill-Pajjiżi l-Baxxi l-opportunità li jesprimi ruħu dwar il-motivi li għalihom hija ddeċidiet li, fid-dawl tal-fatt li kien emenda l-kundizzjonijiet ta’ rimbors, il-Pajjiżi l-Baxxi kien alloka għajnuna lil ING.
               Sussidjarjament, il-Kummissjoni kisret il-prinċipju ta’ premura peress li hija adottat id-deċiżjoni mingħajr ma ħadet inkunsiderazzjoni l-argumenti li l-Gvern Olandiż kien invoka matul proċeduri preċedenti quddiem il-Qorti Ġenerali fil-Kawżi magħquda T-29/10 u T-33/10, liema argumenti il-Qorti Ġenerali kienet segwiet fis-sentenza li tat fit-2 ta’ Marzu 2012 f’dawn il-kawżi.
            
         
               (2)
            
            
               Ksur tal-Artikolu 107 TFUE:
               Id-deċiżjoni hija inkompatibbli mal-Artikolu 107 TFUE, peress li fil-punt 213 tagħha, il-Kummissjoni sostniet b’mod żbaljat li l-emenda tal-kundizzjonijiet ta’ rimbors tinkludi għajnuna mill-Istat.
            
         
               (3)
            
            
               Ksur tal-Artikolu 107 TFUE, tar-Regoli tal-Proċedura u tal-Artikolu 266 TFUE
               Il-Kummissjoni ma implementatx b’mod korrett is-sentenza tal-Qorti Ġenerali tat-2 ta’ Marzu 2012 u kisret l-Artikolu 107 TFUE, ir-Regoli tal-Proċedura u l-Artikolu 266 TFUE peress li, fid-deċiżjoni kkontestata, hija ssuġġettat l-approvazzjoni tal-injezzjoni tal-kapital għall-istess miżuri kumpensatorji bħal fl-ewwel deċiżjoni tal-2009 (li l-Qorti Ġenerali annullat bis-sentenza tagħha tat-2 ta’ Marzu 2012) minkejja li kkalkolat l-għajnuna inkwistjoni għal ammont inqas minn EUR 2 biljuni.